2001/671/EY: Komission päätös, tehty 21 päivänä elokuuta 2001, neuvoston direktiivin 89/106/ETY täytäntöönpanosta kattojen ja katteiden ulkopuolisessa palossa käyttäytymistä koskevan luokituksen osalta (ETA:n kannalta merkityksellinen teksti) (tiedoksiannettu numerolla K(2001) 2474)



Virallinen lehti nro L 235 , 04/09/2001 s. 0020 - 0022



Komission päätös, tehty 21 päivänä elokuuta 2001, neuvoston direktiivin 89/106/ETY täytäntöönpanosta kattojen ja katteiden ulkopuolisessa palossa käyttäytymistä koskevan luokituksen osalta (tiedoksiannettu numerolla K(2001) 2474) (ETA:n kannalta merkityksellinen teksti) (2001/671/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon rakennusalan tuotteita koskevan jäsenvaltioiden lainsäädännön lähentämisestä 21 päivänä joulukuuta 1988 annetun neuvoston direktiivin 89/106/ETY(1), sellaisena kuin se on muutettuna direktiivillä 93/68/ETY(2), ja erityisesti sen 20 artiklan 2 kohdan a alakohdan, sekä katsoo seuraavaa: (1) Direktiivin 89/106/ETY 3 artiklan 2 kohdassa säädetään, että turvallisuuden tasossa kansallisella, alueellisella tai paikallisella tasolla olevien erojen huomioon ottamiseksi voidaan olennaisille vaatimuksille vahvistaa luokkia perusasiakirjoissa. Nämä asiakirjat on julkaistu komission tiedonantona direktiivin 89/106/ETY perusasiakirjoista(3). (2) Perusasiakirjassa N:o 2 olevassa 2.2 kohdassa luetellaan toisiinsa liittyviä toimenpiteitä, jotka koskevat "paloturvallisuuden" olennaisen vaatimuksen toteuttamista. Nämä toimenpiteet liittyvät paloturvallisuusstrategiaan, joka voidaan määritellä jäsenvaltioissa eri tavoin. (3) Perusasiakirjassa N:o 2 olevan 4.2.1 kohdan mukaisesti on tarpeen vahvistaa eri tasoja olennaiselle vaatimukselle rakennuskohteiden tyypin, käytön ja sijainnin sekä niiden tilajärjestelyjen ja turvalaitteistojen ja -välineiden saatavuuden perusteella. (4) Perusasiakirjassa N:o 2 olevassa 4.3.1.2.2 kohdassa luetellaan vaatimukset, jotka koskevat ulkopuoliselle palolle alttiiksi joutuvissa katoissa käytettäviä rakennustuotteita. (5) Jäsenvaltioissa voimassa olevat erilaiset vaatimusten tasot voidaan ilmaista sellaisten luokkien järjestelmänä, jotka eivät sisälly perusasiakirjaan N:o 2. (6) Direktiivin 89/106/ETY 6 artiklan 3 kohdassa säädetään, että jäsenvaltiot voivat päättää vain yhteisön tasolla hyväksytyn luokituksen mukaisesti alueellaan noudatettavista toimivuustasoista ja vain käyttäen kaikkia luokkia, muutamaa tai yhtä luokkaa. (7) Koska yhtä täysin yhdenmukaistettua testausmenetelmää ei ole, tässä päätöksessä esitettävän luokittelun olisi perustuttava standardiin, jossa on kolme erillistä testausmenetelmää, jotka vastaavat erilaisia palovaaraskenaarioita. Tämä on välivaiheen ratkaisu kunnes täydellinen yhdenmukaistaminen toteutuu, kun saadaan aikaan täysin yhdenmukaistettu testausmenetelmä. Kun menetelmä saadaan aikaan, tämä päätös voidaan muuttaa uuden testausmenetelmän ja siihen liittyvien luokitusten mukaiseksi. (8) Tässä päätöksessä säädetyt toimenpiteet ovat pysyvän rakennusalan komitean lausunnon mukaiset, ON TEHNYT TÄMÄN PÄÄTÖKSEN: 1 artikla Direktiivissä 89/106/ETY tarkoitettu yhteisön luokitusjärjestelmä vahvistetaan kattojen ja katteiden ulkopuolisessa palossa käyttäytymisen osalta. Tämä luokitusjärjestelmä esitetään liitteessä. 2 artikla Tämä päätös on osoitettu kaikille jäsenvaltioille. Tehty Brysselissä 21 päivänä elokuuta 2001. Komission puolesta Erkki Liikanen Komission jäsen (1) EYVL L 40, 11.2.1989, s. 12. (2) EYVL L 220, 30.8.1993, s. 1. (3) EYVL C 62, 28.2.1994, s. 1. LIITE JOHDANTO Sovelletaan CENin kertomusta CR 1187:2001 ja sen mukaisesti ajantasaistettuja toisintoja. Ajantasaistettuun toisintoon on sisällyttävä muun muassa uudet tarkastukset CENin kertomuksesta, tämän standardin ENV- tai EN-toisinto, joka perustuu CENin TC 127:n erityiskokouksessa 16 päivänä toukokuuta 2001 saavutettuihin tuloksiin ja sopimuksiin. Jäljempänä olevassa taulukossa esitetty luokittelu perustuu standardiin CR 1187:2001, jossa on kolme erillistä testausmenetelmää, jotka vastaavat erilaisia palovaaraskenaarioita. Testit eivät ole vastaavuussuhteessa toisiinsa, ja siten niiden välillä ei ole yleisesti hyväksyttyä luokitteluhierarkiaa. Kun jäsenvaltiot sääntelevät kattojen/katteiden ulkopuolisessa palossa käyttäytymistä, ne voivat valita oman alueensa todellisiin palovaaroihin sopivat testien ja luokkien yhdistelmät ja määritellä eri testien ja luokkien välisen kansallisen luokitteluhierarkian. Komission päätöksessä 2000/553/EY(1) vahvistetaan luettelo katetuotteista (ja/tai -materiaaleista), joiden voidaan katsoa täyttävän kaikki vaatimukset, jotka liittyvät niiden "käyttäytymiseen ulkopuolisessa palossa". Niitä ei tarvitse testata, jos suunnittelua ja toteuttamista koskevat kansalliset säännökset täyttyvät. Tällaisten tuotteiden/materiaalien katsotaan kuuluvan jäljempänä olevan taulukon luokkaan BROOF ilman, että niitä tarvitsee testata. TUNNUKSET Kolmeen testausmenetelmään perustuvat luokittelut yksilöidään seuraavasti: - CR 1187:2001 testi 1: XROOF (t1), jossa t1 = palolähde yksinään - CR 1187:2001 testi 2: XROOF (t2), jossa t2 = palolähde + tuuli - CR 1187:2001 testi 3: xROOF (t3), jossa t3 = palolähde + tuuli + säteily. TE: ulkoisen palon leviämisaika TP: palon tunkeutumisaika Taulukko KATTOJEN JA KATTEIDEN ULKOPUOLISESSA PALOSSA KÄYTTÄYTYMISTÄ KOSKEVAT LUOKAT ((Luokkien lukumäärä on vielä harkittavana ja sitä muutetaan niin pian kuin tarpeellinen tieto on käytettävissä.)) >TAULUKON PAIKKA> (1) EYVL L 235, 19.9.2000, s. 19.